NAROČNIKI:

1. MESTNA OBČINA LJUBLJANA, Mestni trg 1, LJUBLJANA, ki jo zastopa

župan Zoran Janković

matična številka: 5874025000

identifikacijska številka za DDV: SI67593321

(v nadaljevanju: MOL)

2. LASTNIKI OBJEKTA, \_\_\_\_\_\_\_\_\_\_\_\_, v Ljubljani

(v nadaljevanju: lastniki objekta),

(bodo navedeni v pogodbi)

in

IZVAJALEC:

………………………………, ki ga zastopa ………… (navesti funkcijo in ime ter priimek osebe, pooblaščene za zastopanje)

matična številka: ………………..

identifikacijska številka za DDV: ………………..

(v nadaljevanju: izvajalec)

sklenejo naslednjo

## P O G O D B O

**o izvajanju gradbeno-obrtniških del pri obnovi**

**stavbne lupine, pročelij in stavbnega pohištva na objektu \_\_\_\_\_\_\_\_\_ v Ljubljani**

**v okviru projekta Ljubljana – moje mesto**

1. UVODNE UGOTOVITVE
2. člen

Pogodbene stranke sporazumno ugotavljajo, da:

* je bil izvajalec izbran na podlagi izvedenega postopka s pogajanji po predhodni objavi, skladno s 5. točko, 1. odstavka, 28. člena Zakona o javnem naročanju (Uradni list RS št. 128/06, 16/08, 19/10, 18/11, 43/12 – odl. US in 90/12),
* je bilo obvestilo o javnem naročilu objavljeno na Portalu javnih naročil pod številko objave …………………. z dne ……………..,
* je bil izvajalec izbran kot najugodnejši ponudnik za izvajanje gradbeno obrtniških del pri obnovi stavbne lupine, pročelij in stavbnega pohištva \_\_\_\_\_\_\_\_\_\_\_\_\_v Ljubljani z Odločitvijo o oddaji javnega naročila št……………, z dne …………,
* je za izvedbo del pridobljena lokacijska informacija št.……….. z dne ……….
* se postopek izbire izvajalca izvede v letu \_\_\_\_\_\_,
* je stavba \_\_\_\_\_\_\_\_\_\_\_ uvrščena v program LMM s Sklepom o uvrstitvi stavb za sofinanciranje obnov stavbnih lupin v okviru projekta Ljubljana moje mesto št. \_\_\_\_\_\_\_\_\_\_\_\_\_\_\_\_\_\_\_\_\_ in je predvidena za obnovo tudi s Programom LMM, ki je sestavni del Odloka o proračunu Mestne občine Ljubljana za leto \_\_\_\_\_(Uradni list RS št. \_\_\_\_\_\_\_\_);
* so sredstva za obnovo lupin predvidena z Odlokom o proračunu Mestne občine Ljubljana za leto \_\_\_\_\_\_\_(Uradni list RS št. \_\_\_\_\_\_) ter tudi v NRP 7560-10-0142, proračunska postavka 062099 na kontu\_\_\_\_\_\_\_;
1. PREDMET POGODBE

2. člen

Naročnik odda, izvajalec pa prevzame izvedbo gradbeno-obrtniških del za obnovo stavbne lupine, pročelij in stavbnega pohištva na objektu \_\_\_\_\_\_\_\_\_ v Ljubljani, vse v skladu z razpisno dokumentacijo štev. ……….. z dne ………..in s ponudbo izvajalca štev. ……….., z dne ……….., ki sta kot prilogi sestavni del te pogodbe, ter v skladu z določili te pogodbe.

1. VRSTA IN OBSEG POGODBENIH DEL

3. člen

Vrsta in obseg pogodbenih del sta podrobno določena v popisu del – specifikaciji, ki je sestavni del razpisne dokumentacije iz prejšnjega člena.

1. CENA POGODBENIH DEL

4. člen

Cena pogodbenih del (pogodbena cena) je določena s klavzulo »cena na enoto« na podlagi izvajalčevega ponudbenega predračuna štev. ………….. , z dne …………….., ki je kot priloga sestavni del te pogodbe, in znaša:

 …………………... EUR brez DDV

 …………………... EUR z DDV

( z besedo: ………………………………………………..………………………………).

Pogodbena cena je izračunana na dan ………… in vključuje tudi davek na dodano vrednost (DDV). Cene na enoto so fiksne za ves čas izvedbe do uspešne primopredaje pogodbenih del.

Končna pogodbena cena bo razvidna iz končnega obračuna.

V kolikor bi prišlo do odstopanja od te pogodbe je potrebno skleniti aneks k pogodbi.

5. člen

Deleža, po katerih bodo MOL iz sredstev projekta Ljubljana – moje mesto (v nadaljevanju: LMM) in lastniki objekta, kot naročnika plačali pogodbeno ceno iz prejšnjega člena znašajo \_\_\_ % pogodbene vrednosti za MOL iz LMM in \_\_\_\_ % pogodbene vrednosti za lastnike. Razmerje sofinanciranja je določeno na podlagi kriterijev za uvrstitev stavb v program »Ljubljana moje mesto«, ki so navedeni v Odloku o proračunu Mestne občine Ljubljana za leto \_\_\_\_\_.

Deleži posameznih lastnikov objekta pa so naslednji:

……..

(Opomba: deleži posameznih lastnikov objekta bodo določeni v pogodbi).

Deleži posameznih lastnikov objekta za plačilo pogodbenih del v ničemer ne vplivajo na kakršnakoli lastniška razmerja med njimi in ne pomenijo lastniških deležev.

1. ROK ZA IZVEDBO POGODBENIH DEL

6. člen

Izvajalec bo z izvajanjem pogodbenih del pričel v roku 20 dni po sklenitvi pogodbe, jih izvajal v skladu s terminskim planom in dokončal v roku \_\_\_\_koledarskih dni. Rok izvedbe in dokončanja posameznih faz je razviden iz terminskega plana, ki je kot priloga sestavni del te pogodbe.

Izvajalec ima pravico zahtevati podaljšanje roka v primeru slabih vremenskih razmer, ki onemogočajo izvedbo del in višje sile. Izvajalec mora pisno zahtevo za podaljšanje roka predložiti naročnikom takoj oziroma najkasneje prvi delovni dan po nastopu vzroka za podaljšanje, sicer podaljšanja ne more več zahtevati.

1. OBVEZNOSTI NAROČNIKOV

7. člen

Naročniki morajo pred začetkom dela na gradbišču zagotoviti izdelavo varnostnega načrta v skladu s predpisi o zagotavljanju varnosti in zdravja pri delu ter zagotoviti, da bo gradbišče urejeno v skladu z varnostnim načrtom.

Naročniki so dolžni pred začetkom del izvajalca uvesti v posel. Izvajalec je uveden v posel, ko mu naročniki izročijo lokacijsko informacijo ter mu zagotovijo dostop do objekta, kjer se bodo izvajala pogodbena dela.

O uvedbi izvajalca v posel se sestavi poseben zapisnik in to ugotovi v dnevniku o izvajanju del.

1. OBVEZNOSTI IZVAJALCA

8. člen

V zvezi z izvajanjem pogodbenih del se izvajalec obvezuje:

* izvesti pogodbena dela v skladu z gradbenimi predpisi, ki veljajo za njihovo izvedbo ter po pravilih gradbene stroke;
* izvesti pogodbena dela skladno s popisom del in zahtevami Zavoda za varstvo kulturne dediščine Slovenije, Območne enote Ljubljana;
* sodelovati s pooblaščenim predstavnikom naročnikov in nadzornikom;
* dostaviti vsa dokazila in ateste materialov pred vgradnjo;
* ves čas izvajanja del voditi gradbeni dnevnik in knjigo obračunskih izmer za vsa dela;
* izvajati dela skladno s terminskim planom, usklajenim z naročniki;
* upoštevati strokovne ocene in pripombe nadzornika glede kvalitete izvedenih del in že med izvajanjem del sproti odpraviti napake in pomanjkljivosti, na katere ga ta opozori;
* da bo naročnike obveščal o vsem, kar bi lahko vplivalo na izvršitev prevzetih obveznosti;
* da bo vsak predlog sprememb pri izvajanju del dokumentiral in zanje pridobil predhodno soglasje nadzornika in naročnikov;
* da bo dela izvajal od 8:00 do 18:00 ure, vse dni v tednu, razen ob dela prostih dnevih, določenimi s predpisi;
* pri organizaciji del je izvajalec dolžan spoštovati predpise o delovnih razmerjih ter varnosti in zdravju pri delu in druge področne predpise, ki urejajo izvajanje del po tej pogodbi;
* da bo vsa dela izvedel kot dober strokovnjak.

Izvajalec odgovarja za škodo, povzročeno na gradbišču oziroma objektu, kakor tudi za škodo tretjemu, ki jo povzroči v zvezi z izvajanjem pogodbenih del sam ali njegovi morebitni podizvajalci.

Izvajalec je dolžan uporabiti takšno tehnologijo gradnje, da z njo ne bo povzročil škode na sosednjih objektih. Vsi stroški, ki izvirajo iz tega naslova, bremenijo izključno izvajalca. Stroški delnih zapor gradbišča ter stroški fizičnega zavarovanja gradbišča bremenijo izvajalca.

Izvajalec se obvezuje, da bo pogodbena dela, material in opremo zavaroval tako, kot to predvidevajo posebne gradbene uzance.

Škodo, ki jo povzročijo transporti izvajalca na cestiščih in cestnih objektih, plača izvajalec. Pred pričetkom vsake faze se izvajalec in naročniki dogovorijo o realizaciji transportnih poti za potrebe gradbišča. Izvajalec nosi v svoje breme vse stroške deponiranja odvečnega materiala.

9. člen

Izvajalec mora organizirati izvajanje del tako, da zaradi njih na gradbišču ne bodo ogroženi varnost objekta, življenje in zdravje ljudi, promet, sosednji objekti ali okolje in pravočasno ukreniti vse, kar je potrebno za varnost delavcev, mimoidočih, prometa in sosednjih objektov ter varnost del, ki se izvajajo na gradbišču, opreme, materiala in strojnega parka.

10. člen

Izvajalec je dolžan pooblaščenemu predstavniku naročnikov v roku 15 dni od sklenitve te pogodbe, izročiti brezpogojno bančno garancijo ali kavcijsko zavarovanje pri zavarovalnici (v nadaljevanju: finančno zavarovanje) za dobro izvedbo pogodbenih obveznosti, plačljivo na prvi poziv, v višini 10% pogodbene vrednosti, t.j. ………EUR, ki ga bodo naročniki unovčili v primeru, če izvajalec svoje pogodbene obveznosti ne bo izpolnil v dogovorjeni kvaliteti, količini in roku, opredeljenih v tej pogodbi. Trajanje finančnega zavarovanja je še 30 dni po preteku roka za dokončanje pogodbenih del. Če se med trajanjem izvedbe pogodbe spremeni rok za izvedbo pogodbenih del, kvaliteta in količina, mora izvajalec predložiti v roku 10 dni po sklenitvi aneksa k tej pogodbi novo finančno zavarovanje z novim rokom trajanja le-tega, v skladu s spremembo pogodbenega roka za izvedbo del, oziroma novo finančno zavarovanje s spremenjeno višino garantiranega zneska, v skladu s spremembo pogodbene vrednosti.

1. PODIZVAJALCI

11. člen

##### (OPOMBA: Določbe tega člena veljajo samo v primeru, če bo izvajalec nastopal s skupaj s podizvajalci. V nasprotnem primeru se ta člen črta, ostale člene te pogodbe pa se ustrezno preštevilči)

Izvajalec bo pogodbena dela izvedel skupaj z naslednjim/i podizvajalcem/i:

………………………………….(naziv), ...............................…………… (polni naslov),

matična številka. …………, davčna številka/identifikacijska številka za DDV ……………….., transakcijski račun …….......................……, bo izvedel …………….…………………………….. (navesti vsako vrsto in količino del, ki jih bo izvedel podizvajalec). Vrednost teh del znaša …………. EUR. Podizvajalec bo dela izvedel ……………….. (navesti kraj izvedbe del) najkasneje do …………/ v roku ……….. dni od ……………… .

**(OPOMBA: Če je podizvajalcev več, se zgornje podatke navede za vsakega podizvajalca posebej in preostalo besedilo tega člena ustrezno spremeni, glede na število izvajalcev.)**

Podatki o podizvajalcih, navedeni v tem členu, so obvezna sestavina te pogodbe.

Ker so v skladu z zakonom, ki ureja javno naročanje, neposredna plačila podizvajalcem obvezna, izvajalec pooblašča naročnika, da na podlagi potrjene podizvajalčeve situacije izvrši plačilo neposredno podizvajalcu.

Izvajalec mora svoji situaciji obvezno priložiti situacije podizvajalcev, ki jih je predhodno potrdil.

Izvajalec mora imeti ob sklenitvi te pogodbe z naročnikom in v času njenega izvajanja, sklenjene pogodbe s podizvajalcem. Če se po sklenitvi te pogodbe zamenja podizvajalec ali če izvajalec sklene pogodbo z novim podizvajalcem, mora izvajalec v 5 (petih) dneh po spremembi pisno obvestiti naročnika in mu predložiti:

* svojo izjavo, da je poravnal vse nesporne obveznosti prvotnemu podizvajalcu,
* pooblastilo za plačilo opravljenih in prevzetih del neposredno novemu podizvajalcu in
* soglasje novega podizvajalca k neposrednemu plačilu.

Zamenjavo podizvajalcev pogodbeni stranki uredita z dodatkom k tej pogodbi.

V razmerju do naročnika izvajalec v celoti odgovarja za izvedbo del, ki so predmet te pogodbe.

Če naročnik ugotovi, da dela izvaja podizvajalec, ki ga izvajalec ni navedel v svoji ponudbi oziroma ni dogovorjen s to pogodbo, ima pravico odpovedati to pogodbo. Naročnik si pridržuje pravico, da lahko na delovišču, kjer se dela izvajajo, kadarkoli preveri, delavci katerega podizvajalca opravljajo dela. Vsi delavci so naročniku dolžni dati verodostojne podatke.

1. NAČIN OBRAČUNA IN PLAČILA POGODBENIH DEL

12. člen

Opravljena dela po tej pogodbi izvajalec obračuna po cenah na enoto iz ponudbenega predračuna in po dejansko izvršenih količinah, potrjenih v knjigi obračunskih izmer.

Obračunsko obdobje je od prvega do zadnjega dne v mesecu.

Opravljena dela izvajalec obračuna z izstavitvijo začasnih in končne situacije. Pri izstavitvi situacije se mora izvajalec sklicevati na številko **C7560-\_\_\_\_\_\_\_\_\_\_**.

**(OPOMBA: Te določbe se uporabljajo namesto zgornjih določb tega člena v primeru, če bo izvajalec nastopal s podizvajalci. V nasprotnem primeru se te določbe črtajo.)**

Opravljena dela po tej pogodbi izvajalec in podizvajalci obračunajo po cenah na enoto iz ponudbenega predračuna in po dejansko izvršenih količinah, potrjenih v knjigi obračunskih izmer.

Obračunsko obdobje je od prvega do zadnjega dne v mesecu.

Opravljena dela izvajalec in podizvajalci obračunajo z izstavitvijo začasnih in končne situacije. Pri izstavitvi situacije se morajo sklicevati na številko **C7560-\_\_\_\_\_\_\_\_\_\_\_\_**.

13. člen

Izvedena dela bo izvajalec obračunaval z začasnimi situacijami in končno obračunsko situacijo v deležih kot je določeno v 5. členu te pogodbe. Izvajalec bo v situacijah upošteval dejansko izvedene količine iz gradbenega dnevnika in knjige obračunskih izmer ter fiksne cene iz ponudbenega predračuna.

Rok za plačilo situacije za MOL je 30. (trideseti) dan po prejemu situacije in prične teči naslednji dan po njenem prejemu, oziroma če ta dan sovpada z dnem, ko je po zakonu dela prost dan, se za zadnji dan roka šteje naslednji delavnik, ter 30 dni za ostale naročnike (lastnike objekta) po prejemu situacije. Pogoj za izstavitev in plačilo končne obračunske situacije je, da je bila opravljena uspešna primopredaja pogodbenih del.

Nadzornik in pooblaščeni predstavnik naročnikov pregledata in potrdita situacijo v 8 (osmih) dneh od prejema ali pa jo v tem roku zavrneta. V kolikor nadzornik in pooblaščeni predstavnik naročnikov v 8 (osmih) dneh od prejema situacije le-te ne potrdita oziroma zavrneta, se šteje da je situacija potrjena.

Naročniki bodo plačevali potrjene situacije na transakcijski račun izvajalca št.:………………**. Situacije se posreduje na naslov: Mestna občina Ljubljana, Mestni trg 1, 1000 Ljubljana, za OUP.**

**(OPOMBA: Te določbe se uporabljajo namesto zgornjih določb tega člena v primeru, če bo izvajalec nastopal s podizvajalci.)**

Izvedena dela bodo izvajalec in/oziroma podizvajalci obračunavali z začasnimi situacijami in končno obračunsko situacijo v deležih kot je določeno v 5. členu te pogodbe. V situacijah se upoštevajo dejansko izvedene količine iz gradbenega dnevnika in knjige obračunskih izmer ter fiksne cene iz ponudbenega predračuna.

Izvajalec je dolžan v roku 15 (petnajst) dni po prejemu situacije, ki jo izstavijo podizvajalci za opravljena pogodbena dela, situacijo pregledati in potrditi oziroma jo v tem roku zavrniti. Potrjene situacije podizvajalcev predloži naročniku skupaj s svojo situacijo.

Nadzornik in pooblaščeni predstavnik naročnikov pregledata in potrdita situacijo izvajalca in podizvajalcev v 8 (osmih) dneh od prejema ali pa jo v tem roku zavrneta. V Če nadzornik in pooblaščeni predstavnik naročnikov v 8 (osmih) dneh od prejema situacije le-te ne potrdita oziroma zavrneta, se šteje da je situacija potrjena.

Rok za plačilo situacije za MOL 30. (trideseti) dan po prejemu situacije in prične teči naslednji dan po njenem prejemu, oziroma če ta dan sovpada z dnem, ko je po zakonu dela prost dan, se za zadnji dan roka šteje naslednji delavnik, ter 30 dni za ostale naročnike (lastnike objekta) po prejemu situacije. Pogoj za izstavitev in plačilo končne obračunske situacije je, da je bila opravljena uspešna primopredaja pogodbenih del.

Naročniki bodo plačevali potrjene situacije na transakcijski račun izvajalca št.:……………… **Situacije se posreduje na naslov: Mestna občina Ljubljana, Mestni trg 1, 1000 Ljubljana, za OUP.**

Naročniki bodo potrjene situacije izvajalca plačevali na transakcijski račun izvajalca številka ……………. pri ………………………

Naročniki bodo potrjene situacije podizvajalcev poravnavali neposredno podizvajalcem na način in v roku kot je dogovorjeno za plačilo izvajalcu, na njihov transakcijski račun:

- podizvajalcu …………… na transakcijski račun št. …………………. pri …………….,

- podizvajalcu …………… na transakcijski račun št. …………………. pri ……………...

14. člen

Naročniki bodo plačevali svoj delež na osnovi potrjenih začasnih situacij in končne obračunske situacije v deležih sofinanciranja, ki so določeni v 5. členu te pogodbe. Če kateri izmed naročnikov ne plača svojega deleža, drugi naročniki po tej pogodbi ne odgovarjajo za neplačilo in tudi niso finančno dolžni pokriti tega deleža.

Če kateri izmed naročnikov zamuja s plačilom nespornega zneska situacije, je dolžan plačati zakonite zamudne obresti.

1. POGODBENA KAZEN

15. člen

Če izvajalec po svoji krivdi ne izpolni pravilno svoje obveznosti v rokih, določenih s to pogodbo, je dolžan naročniku plačati pogodbeno kazen v višini 5 ‰ (pet promilov) od pogodbene vrednosti za vsak dan zamude.

Pogodbena kazen se obračuna po nastanku zamude v obračunski situaciji, in sicer kot znižanje realizacije v ugotovljenem odstotku. V situaciji mora biti pogodbena kazen posebej prikazana.

Pogodbena kazen iz naslova zamude ne sme presegati 5 % (pet odstotkov) pogodbene cene.

Plačilo pogodbene kazni izvajalca ne odvezuje od izpolnitve pogodbenih obveznosti.

Izvajalec pride v zamudo že z zakasnitvijo izvedbe posamezne faze pogodbenih del, določene v terminskem planu.

Ne glede določbe prvega in tretjega odstavka tega člena imajo naročniki od izvajalca pravico zahtevati povračilo vse dokazljive škode, ki jim je bila povzročena z zamujanjem pogodbenih rokov (samo del, ki presega 5 % pogodbene vrednosti) in vse škode zaradi slabo ali nestrokovno izvedenih del. Pravico do povračila tako nastale škode bodo naročniki uveljavljali po splošnih načelih odškodninske odgovornosti, neodvisno od uveljavljanja pogodbene kazni.

16. člen

Če pride do odstopanj od terminskega plana po krivdi izvajalca v posameznih delih ali v celoti, ki so daljša od 14 (štirinajst) dni in obstaja nevarnost, da bo po krivdi izvajalca ogrožen rok za dokončanje pogodbenih del, lahko naročniki odpovejo pogodbena dela v celoti ali delno za tista dela, zaradi katerih je ogroženo dokončanje pogodbenih del.

Naročniki v takem primeru oddajo tista dela, ki ogrožajo pogodbeni rok drugemu izvajalcu v breme izvajalca po tej pogodbi, lahko pa odstopijo od pogodbe, unovčijo finančno zavarovanje za dobro izvedbo pogodbenih del in začnejo postopek za izterjavo povzročene škode.

Izvajalec je prost odgovornosti, če dokaže, da je prišlo do prekinitve dela ali celo do razdrtja pogodbe zaradi vzrokov, ki jih ni bilo mogoče pričakovati, se jim izogniti ali jih odvrniti (višja sila).

V primeru da pride do prekinitve del ali celo do razdrtja pogodbe po krivdi ene od pogodbenih strank, nosi nastale stroške tista pogodbena stranka, ki je povzročila prekinitev dela ali razdrtje pogodbe.

1. JAMSTVA IN GARANCIJE ZA ODPRAVO NAPAK V GARANCIJSKI DOBI

17. člen

Garancijski rok za izvedena dela je:

* za fasado 10 let,
* za ostala pogodbeno dogovorjena dela (splošna garancijska doba) 2 leti.

V garancijski dobi je izvajalec dolžan na lastne stroške odpraviti vse napake in pomanjkljivosti, ki bi nastale po krivdi izvajalca zaradi slabe izdelave ali uporabe slabega materiala, ali drugih pomanjkljivosti in napak.

Če izvajalec teh popravil ne izvede v primernem roku, ki ga določijo naročniki, smejo naročniki ta dela poveriti drugemu izvajalcu na račun izvajalca po načelih dobrega gospodarja. Izvajalec mora pričeti z odpravljanjem napak v najkrajšem možnem času, v nujnih primerih pa takoj.

V primeru, da izvedena dela na objektu tudi po poteku primernega roka za odpravo napak ne dosežejo garantirane tehnične kvalitete, imajo naročniki pravico na stroške izvajalca poveriti odpravo napak tretji osebi.

Pred iztekom splošne garancijske dobe za izvedena dela, bosta pooblaščeni predstavnik naročnikov in odgovorni nadzornik z izvajalcem opravila komisijski pregled objekta, v katerem se bodo zapisniško ugotovile morebitne pomanjkljivosti, nastale kot posledica nestrokovne izvedbe del. S tem in po odpravi teh napak bo opravljen dokončen prevzem objekta s strani naročnikov.

18. člen

Kot jamstvo za odpravo napak v garancijskem roku je izvajalec dolžan ob primopredaji pogodbenih del izročiti pooblaščenemu predstavniku naročnikov brezpogojno bančno garancijo ali kavcijsko zavarovanje pri zavarovalnici (v nadaljevanju: finančno zavarovanje) za odpravo napak v garancijskem roku za vsa izvedena dela po pogodbi, plačljivo na prvi poziv, v višini 10 % pogodbene cene, to je …….EUR. Rok trajanja garancije mora biti za 30 dni daljši, kot znaša splošni garancijski rok po tej pogodbi, to je 2 leti oz. 24 mesecev (splošna garancijska doba). Brez predložene bančne garancije primopredaja ni opravljena.

1. NADZOR IN POOBLAŠČENI PREDSTAVNIKI STRANK

19. člen

Pooblaščeni predstavniki pogodbenih strank so:

Predstavnik naročnikov: Karel Pollak, univ.dipl.inž. – MOL

Nadzornik: ........................................................

Odgovorni nadzornik: ………………………………………..

Predstavniki izvajalca:

Pooblaščeni predstavnik izvajalca : ………………………………………..

Odgovorni vodja del: ………………………………………..

Pogodbene stranke soglašajo, da bo v vseh primerih, ko so s to pogodbo določene pravice in obveznosti naročnikov, v njihovem imenu nastopal MOL, razen takrat, ko je posebej določeno, da gre za lastnike objekta, ter za finančne obveznosti (izstavitev in plačilo situacij, obračun pogodbene kazni, uveljavljanje škode).

20. člen

Izvajalec mora omogočiti izvajanje osnovnih obveznosti nadzornika, ki so redna kontrola kvalitete vseh del po pogodbi, kontrola napredovanja del po potrjenem terminskem planu in finančnem planu, redni pregled in podpis gradbenega dnevnika ter knjige obračunskih izmer, pregled in potrjevanje začasnih mesečnih situacij in končne situacije, sodelovanje pri prevzemu objekta – del in dokončnem obračunu.

V primeru nesoglasja na gradbišču med odgovornim nadzornikom in izvajalcem je za reševanje nesoglasja pooblaščen pooblaščeni predstavnik naročnikov.

Odgovorni vodja del je dolžan skrbeti za tehnično pravilno in kakovostno izvedbo del, zagotavljati dogovorjene roke in usklajenost posameznih faz dela.

Pogodbene stranke imajo v primeru objektivnih razlogov pravico zamenjati predstavnike, navedene v 19. členu te pogodbe. O spremembi se morajo pisno obvestiti.

1. PROTIKORUPCIJSKA KLAVZULA

21. člen

V primeru, da je pri izvedbi javnega naročila za izbor izvajalca po tej pogodbi ali pri izvajanju te pogodbe kdo v imenu ali na račun izvajalca, predstavniku ali posredniku naročnika, javnemu uslužbencu mestne uprave, funkcionarju, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku naročnika, javnemu uslužbencu mestne uprave, funkcionarju, izvajalcu ali njegovemu predstavniku, zastopniku, posredniku, je ta pogodba nična.

Naročnik bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. SESTAVNI DELI POGODBE

22. člen

Sestavni deli te pogodbe so:

* ponudba izvajalca štev. ………….. z dne ………….,
* ponudbeni predračun št. …… z dne …………..,
* razpisna dokumentacija s popisom del - specifikacijo št.: ………………., z dne …………...,
* Kulturno varstveni pogoji Zavoda za varstvo kulturne dediščine Slovenije, Območne enote Ljubljana, štev. \_\_\_\_\_\_\_\_z dne \_\_\_\_\_\_\_,
* terminski plan izvajalca,
* lokacijska informacija št ……..z dne …………….
1. **SPREMEMBE IN DOPOLNITVE POGODBE**

23. člen

Vse spremembe in dopolnitve te pogodbe se dogovorijo v obliki pisnih aneksov k tej pogodbi.

1. UPORABA PRAVA

24. člen

Za vprašanja, ki jih pogodbene stranke niso uredile s to pogodbo, niti niso urejena z določbami Obligacijskega zakonika, se uporabljajo Posebne gradbene uzance.

1. REŠEVANJE SPOROV

25. člen

Vse morebitne spore v zvezi s to pogodbo bodo pogodbene stranke reševale sporazumno in z dogovarjanjem, če pa sporazum ne bo možen, bo spore reševalo pristojno sodišče v Ljubljani.

1. VELJAVNOST POGODBE

26. člen

Pogodba je sklenjena, ko jo podpišejo vse pogodbene stranke in začne veljati z dnem predložitve finančnega zavarovanja za dobro izvedbo pogodbenih obveznosti, pod pogojem, da je predloženo v skladu z določili te pogodbe.

1. KONČNA DOLOČBA

27. člen

Pogodba je sestavljena in podpisana v …. enakih izvodih, od katerih prejme MOL 4 (štiri) izvode, ostali naročniki po 1 (en) izvod in izvajalec 2 (dva) izvoda.

|  |  |
| --- | --- |
| Številka:Datum: | Številka: Datum: |
|  |  |
| IZVAJALEC: | NAROČNIKI: |
|  |  |
| /firma/ | 1. MESTNA OBČINA LJUBLJANA |
| /zakoniti zastopnik/ | župan |
|  | 2. Lastniki objekta |
|  | /ime in priimek/ |